صائم ایوب

صائم ایوب (پیدائش: 24 مئی 2002ء) ایک پاکستانی کرکٹ کھلاڑی ہے جو مقامی کرکٹ میں پاکستان کی قومی کرکٹ ٹیم اور کراچی وائٹس کے لیے کھیلتا ہے۔  ان کے والد ایوب احمد اور ان کے چچا محمد جاوید دونوں کلب کی سطح پر کرکٹ کھیلتے تھے، صائم نے چھوٹی عمر میں ہی گلستان جوہر سے ٹیپ بال کرکٹ سے کھیل شروع کیا، اس کے والد کے ساتھ ساتھ دو بڑے بھائیوں نے بھی مدد کی۔ 

مقامی اور فرنچائز کیریئر
فروری 2021ء میں، صائم نے 2021ء پاکستان سپر لیگ میں کوئٹہ گلیڈی ایٹرز کے لیے اپنا ٹوئنٹی 20 ڈیبیو کیا۔  مارچ 2022ءمیں، اس نے 2021–22ء پاکستان کپ میں سندھ کے لیے اپنا لسٹ اے ڈیبیو کیا۔  ستمبر 2022ء میں، اس نے قائداعظم ٹرافی 2022/23ء میں سندھ کے لیے اول درجہ ڈیبیو کیا۔

 پاکستان سپر لیگ میں شرکت 
2021ء میں، اس نے کوئٹہ گلیڈی ایٹرز کے لیے کھیلا لیکن اچھی کارکردگی کا مظاہرہ نہیں کیا اس لیے وہ پلیئنگ الیون کا باقاعدہ رکن نہیں بن سکا اور اگلے سیزن کے لیے اسکواڈ سے باہر کر دیا گیا۔ فروری 2023ء میں، 2023 ءپی ایس ایل کے دوران پشاور زلمی کے لیے کھیلتے ہوئے، اس نے 33 گیندوں پر اپنی پہلی پی ایس ایل نصف سنچری بنائی، مبصرین نے ان کا موازنہ سعید انور سے کیا۔  صائم ایوب پی ایس ایل 2023 کے سیزن میں بابر اعظم کے ساتھ پشاور زلمی کے لیے مسلسل رنز بنانے کے ساتھ اپنی شناخت بنا رہے ہیں۔  پاکستان سپر لیگ 2023ء کے سیزن میں پشاور زلمی اور کوئٹہ گلیڈی ایٹرز کے درمیان 25 ویں میچ میں، صائم نے 34 میں 74 رنز بنائے اور پشاور زلمی کو 20 اوورز میں 240/2 تک پہنچانے میں مدد کی۔ پی ایس ایل 2023 کے 27 ویں میچ میں، انھوں نے 33 گیندوں پر 58 رنز کی شاندار اننگز کھیلی۔  اس نے سیزن کا اختتام 12 میچوں میں 28.41 کی اوسط اور 165.53 کے اسٹرائیک ریٹ کے ساتھ 341 رنز کے ساتھ کیا۔  وہ سی پی ایل 2023ء کے سیزن کا بھی حصہ رہ چکے ہیں۔ اس نے لیگ میں اچھی کارکردگی کا مظاہرہ کیا اور فائنل میں اپنی شاندار کارکردگی سے اپنی ٹیم ایمیزون واریئرز کو ٹائٹل حاصل کرنے میں مدد کی۔ ے ھ ءج یک ہل پل ہک یج ے ھ تگ رف عد وس

 بین الاقوامی کیریئر 
دسمبر 2022ء میں، فاسٹ باؤلر احسان اللہ اور بلے باز حسیب اللہ خان کے ساتھ، صائم ایوب ان تین نوجوانوں میں سے ایک تھے جنہیں کراچی میں نیوزی لینڈ سیریز کے دوسرے ٹیسٹ میچ کے لیے قومی اسکواڈ میں شامل کرنے کے لیے منتخب کیا گیا تھا، تاکہ وہ کچھ بین الاقوامی نمائش حاصل کر سکیں ۔  مارچ 2023ء میں، انھیں افغانستان کے خلاف سیریز کے لیے پاکستان کے ٹوئنٹی20 بین الاقوامی اسکواڈ میں شامل کیا گیا۔  انھوں نے 24 مارچ 2023 ءکو سیریز کے پہلے ٹوئنٹی20 بین الاقوامی میں اپنا ٹوئنٹی20 بین الاقوامی ڈیبیو کیا  20 نومبر 2023 ءکو، انھیں آسٹریلیا میں سیریز کے لیے پاکستان کے ٹیسٹ اسکواڈ میں منتخب کیا گیا۔  اس نے اپنا ڈیبیو 3 جنوری 2024 ءکو سیریز کے تیسرے ٹیسٹ میچ میں کیا۔ وہ اپنی پہلی اننگز میں صفر پر آؤٹ ہوئے۔ 

 مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

 حوالہ جات 

زمرہ:پاکستان کے ٹیسٹ کرکٹ کھلاڑی
زمرہ:پشاور زلمی کے کرکٹ کھلاڑی
زمرہ:کراچی سے کرکٹ کھلاڑی
زمرہ:سندھ کے کرکٹ کھلاڑی
زمرہ:کوئٹہ گلیڈی ایٹرز کے کرکٹ کھلاڑی
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:2002ء کی پیدائشیں